लैला ओ लैला, तू अंखिया मिलाके..मेरे नाल आजा, इशारे तेरे मुखड़े पे, स्वैग से करेंगे सबका स्वागत, दिलबर-दिलबर.. आदि एक से बढ़कर एक फिल्मी सांग्स पर स्टूडेंट्स सोमवार को खूब झूमे. मौका था दैनिक जागरण आई नेक्स्ट की ओर से माइक्रोटेक कॉलेज ऑफ मैनेजमेंट एंड टेक्नालॉजी संकटमोचन ब्रांच में आयोजित 'फ्रेश एन क्रेजी' का. एचपी, नाइन सैनेटरी नैपकीन, मार्गो, वी-मार्ट व जीसीएल टैट-ओ की ओर से आयोजित फ्रेशर्स पार्टी में स्टूडेंट्स ने खूब मस्ती की. सिंगिंग, डांस, मिमिक्री, रैंप पर कैटवाक और कई तरह के गेम्स भी आयोजित हुए. जिसमें छात्राओं ने बढ़-चढ़कर पार्टिसिपेट किया. विभिन्न तरह की डिजाइनर परिधान में सजी छात्राओं ने फैशन का खूब जलवा बिखेरा. मंच पर प्रस्तुति दे रही प्रतिभागियों का स्टूडेंट्स ने तालियों की गड़गड़ाहट से उत्साह बढ़ाया.